Dance With A Stranger
Store norske leksikon,Kunst og estetikk,Musikk,Populærmusikk,Pop og rock,Norsk pop og rock
Dance With A Stranger er ei norsk popgruppe som ble dannet i Bergen i 1984 av vokalisten Øivind «Elg» Elgenes (født 1958) og gitaristen og låtskriveren Frode Alnæs (født 1959) fra Kristiansund, bassisten Yngve Moe (1957–2013) fra Tromsø og trommeslageren Bjørn Jenssen (født 1959) fra Bodø. De tre sistnevnte var kjent fra diverse jazzinspirerte grupper. Gruppa singledebuterte i 1986. Debutalbumet Dance With A Stranger (1988) ble en stor suksess og innbrakte dem en Spellemannpris, mye takket være den store radiohiten Everyone Needs A Friend.
Deretter drev de flittig turnévirksomhet både i Norge og flere andre land, og med sin musikalske dyktighet og soul-inspirerte stil vant de et stort publikum. Oppfølgeralbumet To (1989) var en enda større suksess, med 200 000 solgte eksemplarer. Dets single The Invisible Man toppet Norsktoppen, i likhet med Long December Nights (1994). The Invisible Man ble også en hit i Tyskland.Bandet ble lagt på is i 1994, men gjenopptok samarbeidet i 1997 og var deretter sporadisk aktivt fram til avskjedsturneen i 2014. De gjorde livecomeback sommeren 2018. Øvrige album Atmosphere (1991)  Look What You've Done! (1994)  Unplugged Hits (1994; live)  Happy Sounds (1999) Soloalbum med Elg Som første gang (1997)  Remembrance (2000)  The Way Life Goes (2004)  Storm (2010)  The Lucky One (2013)  Feelosophy (2017) Les mer i Store norske leksikon popmusikk Eksterne lenker Dance With A Stranger